ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: приемане на Програма за управление и разпореждане с имоти – общинска собственост в Община Кайнарджа през 2021 г.

Дами и господа общински съветници,

В изпълнение на Стратегията за управление на общинската собственост за периода на мандат 2019 - 2023 г. Общинският съвет приема годишна програма за управление и разпореждане с имотите – общинска собственост. Тя може да бъде актуализирана през годината, като при необходимост се извършва и актуализация на общинския бюджет. Съгласно чл. 8, ал. 9 от Закона за общинската собственост програмата съдържа: прогноза за очакваните приходи и необходимите разходи, свързани с придобиването, управлението и разпореждането с имоти - общинска собственост; описание на имотите, които общината има намерение да предложи за предоставяне под наем и аренда, за продажба, за учредяване на ограничени вещни права или за предоставяне на концесия; описание на имотите, които общината има намерение да придобие в собственост, и способите за тяхното придобиване; обектите от първостепенно значение.

Предвид на гореизложеното предлагам Общинския съвет да приеме следното

РЕШЕНИЕ:

На основание чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост, приема Програма за управление и разпореждане с имоти – общинска собственост в Община Кайнарджа през 2021 г.

**Прилагам:** Програма за управление и разпореждане с имоти – общинска собственост в Община Кайнарджа през 2021 г.

ЛЮБЕН СИВЕВ

Кмет на Община Кайнарджа

ДЙ/ДЙ